75 
fire Barger med Proviant og laa i Slutningen af Juni 1735 
rede til Opbrud. Disse to Skibe: Dobbeltsluppen «Jakutsk», 
Løjt. Prontschischtschef, Styrmand FSscheljuskin, Landmaaleren 
Tschekin og c. 50 Mand — og Dæksbaaden «Irkutsk», Løjt. 
Peter Lassenius med Landmaaler, Styrmand og ligeledes om- 
trent 50 Mand, havde de mest besværlige Opgaver i Ishavet. Den 
første skulde fra Lenas Munding omsejle 7ajmyrhalveen og 
løbe ind i Jenisej, og den anden følge Ishavskysten imod 
Øst hen til Beringshalvøen, omsejle denne, undersøge Asiens 
og Amerikas Beliggenhed til hinanden, og hvis Landets Form 
tillod det, løbe ned til Kamtschatka, men desuden paalagde 
Instruxen ham at opdage Øerne ud for Kolymas Munding 
(Bjørneøerne). Lassenius' Togt havde derfor utvivlsomt størst 
geografisk Interesse, den angik desuden et af Kjærnepunkterne 
i Berings hele Virksomhed: det nordlige Stillehavs Opdagelse 
og Kaartlægning, og det er selvfølgelig ikke tilfældigt, at han 
tilkdettetkostkvalstelen Landsmandy ellerfåathansidet hele 
overdrog Nordøstasiens Kaartlægning, Amerikas og Japans 
Opdagelse til danskfødte Chefer (Lassenius, Bering, Spang- 
berg). Forøvrigt vides intet om Lassenius' tidligere Historie. 
I Tjenestegrad var han den ældste af Berings Løjtnanter, kort 
før Expeditionens Afrejse optoges han i den russiske Flaade, 
og Gmelin siger om ham, at han var en dygtig og erfaren 
Søofficer, at han frivillig deltog i Expeditionen og begyndte 
sit Hverv med Frejdighed, men alle Forsøg paa her i Landet 
at opspore noget om hans Slægt og Fødsel have vist sig 
resultatløse ””). 
